Gerîlaya YJA-Starî Hebûne Hêvî û gerîlayê HPGyî Herekol Şîyarî derheqê Newroze de ANFyî rê qisey kerd.
Gerîlaya YJA-Starî Hebûne Hêvî  vat: ''Newroze seba kurdan rojêka fîraz a. Kawayê asînkarî vera zulmê Dehaqî, Mazlûm Doganî vera zulmê dewleta îşxalkere ruhê Newroze gandar kerd. Garê berdewamîya nê ruhî  xo ver da û do hertim xoverdayîşê xo dewam bikero. Pê ruhê xoverdayîşê Garê ruhê Newroze reyna newe ra zîl da û ma do pê nê ruhî Newroze pêşwazî bikerê. Vera îşxalkerî û zulmê dewleta tirke ma do canê xo feda bikerê û nêverdê ê dekewê erdê ma.''
Gerîlayê HPGyî Herekol Şîyarî vat: ''Newroza 1982î de şexsê fermandar û embaz Mazlûm Doganî de mesajêk dîya ke no mesaj ewro Garê de bi Newroze geş beno. Newroze do biba adirê azadîye, adirê demokrasî û adirê yewîya şaran. Ma sey gerîlayanê HPGyî  soz danê ke qetî do ser bikewê.''
